આ ઉદાહરણો એ સૂચવે છે કે સરકાર જોર આપે કે ગામ-શહેરના જાગૃત નાગરિકો જોર આપે અને સરકારી શાળાનું સુકાન સારા આચાર્યને સોંપે તો સરકારી શાળાનું શિક્ષણ ખાનગી શિક્ષણને આંટે એવું મળે અને તો વાલીઓને પરસેવાની કમાણી બાળકોની તોતિંગ ફી પેટે ભરવામાંથી પણ મુક્તિ મળે. કોર્ટના ફી ઘટાડાના આદેશની રાહ જોવામાંથી પણ મુક્તિ મળે. આમ થઈ શકે એમ છે. સરકારી શાળાઓનાં મકાનો અને મેદાનો અને શિક્ષકો છે. જરૃરત છે ગુણવત્તા સુધારવાની. શાખ સુધારવાની. એમ થાય તો ફરી ખાનગી શાળામાંથી સરકારી શાળામાં વિદ્યાર્થીઓનો પ્રવાહ ફંટાઈ શકે છે.